
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Acordului prin schimb de Note verbale, semnate la Hanoi la 19 iunie 2007 şi, respectiv la 24 iulie 2007, dintre Guvernul României şi Guvernul Republicii Socialiste Vietnam privind amendarea Acordului dintre Guvernul României şi Guvernul Republicii Socialiste Vietnam privind transporturile maritime, semnat la Bucureşti la 1 septembrie 1994, primit cu adresa nr.852 din 5 decembrie 2007.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

R A P O R T

asupra proiectului de Lege pentru ratificarea Acordului prin schimb de Note verbale, semnate la Hanoi la 19 iunie 2007 şi, respectiv la 24 iulie 2007, dintre Guvernul României şi Guvernul Republicii Socialiste Vietnam privind amendarea Acordului dintre Guvernul României şi Guvernul Republicii Socialiste Vietnam privind transporturile maritime, semnat la Bucureşti la 1 septembrie 1994


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 852 din 5 decembrie 2007, pentru dezbatere în fond a proiectului de Lege pentru ratificarea Acordului prin schimb de Note verbale, semnate la Hanoi la 19 iunie 2007 şi, respectiv la 24 iulie 2007, dintre Guvernul României şi Guvernul Republicii Socialiste Vietnam privind amendarea Acordului dintre Guvernul României şi Guvernul Republicii Socialiste Vietnam privind transporturile maritime, semnat la Bucureşti la 1 septembrie 1994.



Guvernul României a propus şi Guvernul Republicii Socialiste Vietnam a fost de acord să se elimine articolul 14 din Acordul bilateral privind transporturile maritime pentru a se asigura compatibilitatea Acordului cu dreptul comunitar privind respectarea principiului libertăţii de a presta servicii pentru orice transportator comunitar.



Proiectul de lege a fost avizat favorabil de Consiliul Legislativ, cu nr.1600 din 21 noiembrie 2007.



În conformitate cu prevederile Constituţiei României, republicată, Camera decizională pentru acest proiect de lege este Senatul.


Examinarea proiectului de lege a avut loc în şedinţa comisiei din data de 12 decembrie 2007.



La lucrări au fost prezenţi 17 deputaţi din totalul de 20 deputaţi membri ai comisiei.



La dezbateri au participat următorii specialişti din Ministerul Transporturilor: Munteanu Ortansa – director şi Adriana Nistor – consilier.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma prezentată de iniţiator, cu menţiunea că datorită unor neconcordanţe de traducere în limba română şi a unor erori materiale, iniţiatorul a prezentat un nou text în limba română, anexat la prezentul raport.



Prin obiectul de reglementare şi conţinut, proiectul de lege face parte din categoria legilor ordinare.
              PREŞEDINTE,                                               SECRETAR,
                Iulian Iancu                                                  Aurelia Vasile
Consilier parlamentar,

Daniel Bădina

